Gupta-sage: Indiese Hoë Kommissie bevestig toestemmingFoto: www.planespotters.net Die Indiese Hoë Kommissie het toestemming gehad om ‘n privaatvliegtuig by Waterkloof-lugmagbasis te land, het die Hoë Kommissaris Donderdag gesê. “Klaring en goedkeuring is bykans drie weke vóór die landing ontvang,” het Virenda Gupta gesê. Hy is glo nie verwant aan die Gupta-familie, wat die vliegtuig gehuur het om gaste na Suid-Afrika te vervoer vir ‘n familietroue by Sun City in Noordwes nie. Die Guptas besit die New Age-koerant en Sahara Computers. “Die Hoë Kommissie het teen die einde van Februarie ‘n aansoek ingedien, in die lig daarvan dat ministers en verskeie hoëvlak-politieke afgevaardigdes aan boord sou wees en veiligheid een van die grootste oorwegings vir ons is,” het hy gesê. Hy sê die kommissie het deur sy verdedigingsraadgewer met die hoof van verdediging vir internasionale betrekkinge in die Suid-Afrikaanse Nasionale Weermag (SANW) kommunikeer. “Dit is die standaard kanaal van kommunikasie wat deur die regering van Suid-Afrika voorgeskryf word met verwysing na kommunikasie van alle verdedigingsraadgewers in die land.” Die regering het Vrydag gesê die landing is nie goedgekeur nie en dat ‘n ondersoek van stapel gestuur is om ‘n moontlike breuk in diplomatieke protokol te ondersoek. Vyf regeringsbeamptes en militêre personeel is in verband met die voorval geskors en twee metropolisiebeamptes en ‘n reservis is in hegtenis geneem. Lees ook: Weermag het toe glo toestemming gegee vir Gupta-landing Gupta-sage: Metropolisielede terug by die werk Gupta-sage: Familie vra om verskoning, verwelkom ondersoek Guptas-troue: Hotelgroep ontken “rassisme” Zuma verwelkom Gupta-ondersoek Gupta-familie kan dalk ondersoek word Gupta-fiasko: Nog vier hoës geskors Gupta: “SA moet dankbaar wees” Guptas wil glo net wit werkers hê Gupta-vliegtuig geskuif Hoë geskors oor Gupta-fiasko Doeanebeamptes glo nie by Gupta-landing Foto’s: DA wil Gupta-vervoerreëlings ondersoek Gupta-troue: SANW glo onbewus van Waterkloof LMB-toestemming Gupta-gaste mag by Waterkloof LMB land Guptas reël “bruilof van die eeu”